Suomen Hiihtokeskusyhdistys ry ja kuluttaja-asiamies ovat neuvotelleet yleiset kuluttaja-asiamiehen 31.10.2006 hyväksymät välinevuokraamoiden ehdot. Sopimusehdot on päivitetty 18.10.2019.

Nämä Nuorisokeskus Vasatokan välinevuokrausehdot pohjautuvat em. ehtoihin, päivitetty 21.7.2021

1. SOPIMUSEHTOJEN SOVELTAMINEN

1.1 Nämä sopimusehdot koskevat vuokraajaa ja Nuorisokeskus Vasatokkaa sekä niiden henkilökuntaa.

2. NUORISOKESKUS VASATOKAN VASTUU

2.1 Vasatokka on vastuussa Vasatokasta korvausta vastaan vuokrattujen varusteiden kunnosta.

2.2 Vasatokka ei ole vastuussa sellaisista vahingosta, jonka on aiheuttanut sellainen Vasatokan vaikutusmahdollisuuksien ulkopuolella oleva seikka tai tapahtuma, jota Vasatokka ei ole voinut kohtuudella ottaa huomioon vuokraustoimintaa harjoittaessaan.

3. VUOKRAAJAN HENKILÖLLISYYDEN TARKISTAMINEN

3.1 Vuokraaja on velvollinen todistamaan henkilöllisyytensä pyydettäessä.

4. VUOKRAVÄLINEIDEN KÄYTTÖ

4.1 Hyväksyttyään vuokrasopimuksen vuokraaja saa oikeuden vuokravälineiden henkilökohtaiseen käyttöön. Vuokraaja ei saa luovuttaa vuokravälineitä toiselle. Ei edelleenvuokrausta. Vuokravälineitä ei saa siirtää pois Vasatokasta.

5. VUOKRAAJAN JA NUORISOKESKUS VASATOKAN VASTUU

5.1 Vuokraaja on vastuussa antamiensa tietojen oikeellisuudesta.

5.2 Vuokraaja on velvollinen käsittelemään vuokraamiaan välineitä huolellisesti ja siten, että ne eivät vahingoitu tai katoa.

5.3 Vuokravälineisiin ei saa tehdä merkintöjä, eikä niistä saa poistaa tai irrottaa mitään osia.

5.4 Mikäli välineet vaativat korjaustoimenpiteitä, on vuokraajan tuotava ne Vasatokan korjattavaksi.

6. TOIMENPITEET VÄLINEIDEN VIRHE-, VAHINKO- JA VARKAUSTAPAUKSISSA

6.1 Vuokraaja on velvollinen viipymättä ilmoittamaan välineiden katoamisesta, tuhoutumisesta tai välineille aiheutuneista vahingoista/vioista.

6.2 Varkaustapauksissa vuokraajan on tehtävä ilmoitus poliisille.

**7. VUOKRALLEOTTAJAN KORVAUSVELVOLLISUUS**

7.1 Vuokralleottaja on velvollinen korvaamaan vuokravälineiden katoamisesta tai vahingoittumisesta aiheutuneen vahingon käyvän arvon mukaan, ellei hän kykene osoittamaan huolehtineensa vuokravälineistä huolellisesti.

7.2 Vuokralleantajan on ilmoitettava vuokralleottajalle välineessä ulkoisella tarkastuksella havaittavasta vahingoittumisesta välineiden palautuksen yhteydessä tai viipymättä sen jälkeen, kun vuokralleantaja on vahingon havainnut. Vuokralleottaja on korvausvelvollinen seuraavasti:

7.2.1 Rikkoutuneen välineen tai osan korjauskulut huoltohinnaston sekä varaosista myyntihinnan mukaan.

7.2.2 Korjauskelvottomasta tai kadonneesta vuokravälineestä käyvän arvon mukaan.

7.2.3 Vuokralleottaja ei ole erikseen korvausvelvollinen välineiden normaalista kulumisesta.

**8. VUOKRA**

8.1 Vuokra maksetaan vuokrauksen yhteydessä.

8.2 Vuokrahinta perustuu ennalta määrättyyn hintaan.

**9. VÄLINEIDEN PALAUTTAMINEN**

9.1 Välineet on palautettava viimeistään vuokrausajan päättyessä.

9.2 Mikäli vuokraaja haluaa jatkaa vuokrausaikaa, on siitä sovittava Vasatokan kanssa ennen vuokrausajan päättymistä.

9.3 Mikäli vuokraaja palauttaa vuokravälineet myöhässä tai jättää ne kokonaan palauttamatta, Vasatokka voi periä niistä lisävuokraa palautus- tai löytöhetkeen saakka.

9.4. Mikäli vuokraaja palauttaa vuokravälineet etuajassa, hän ei ole oikeutettu rahalliseen palautukseen mutta vuokraajalle sattuneessa ylivoimaisessa tilanteessa on mahdollista siirtää käyttämättä jäänyttä vuokrausaikaa myöhemmäksi sopimuksen mukaan.

**10. VASTUU VUOKRAAJALLE TAI KOLMANNELLE AIHEUTUNEESTA VAHINGOSTA**

10.1 Vuokraaja vahvistaa vuokrasopimuksen hyväksymisellä olevansa tietoinen asianomaiseen harrastukseen ja vuokraamiensa välineiden käyttöön liittyvistä riskeistä.

10.2 Vuokraaja vastaa Vasatokalle tai kolmannelle henkilölle sattuneista sellaisista vahingoista, jotka ovat aiheutuneet vuokrattujen välineiden käyttämisestä asianmukaisesti tarkoitukseensa, jos hän on

→ 10.2.1 omalla toiminnallaan aiheuttanut vahingon

10.3 Vasatokka vastaa, mikäli on luovuttanut vuokraajalle sellaisia välineitä, jotka eivät ole vuokraajan antamien tietojen mukaan hänelle sopivia.

10.4 Muutoin vuokraaja vastaa toiminnastaan itselleen tai kolmannelle henkilölle aiheutuneista vahingoista voimassa olevien vahingonkorvaamista koskevien periaatteiden mukaisesti.

**11. SOVELLETTAVA LAKI**

Näihin sopimusehtoihin sovelletaan Suomen lakia.

**12. ERIMIELISYYDET**

12.1 Erimielisyydet pyritään ratkaisemaan ensisijaisesti vuokraajan ja Vasatokan välisillä neuvotteluilla. Jos osapuolet eivät pääse yhteisymmärrykseen korvausasiassa, voi vuokraaja  saattaa asian kuluttajariitalautakunnan (www.kuluttajariita.fi) ratkaistavaksi tai nostaa kanteen kotipaikkansa käräjäoikeudessa. Ennen asian viemistä kuluttajariitalautakunnan käsittelyyn vuokraajan tulee olla yhteydessä Kilpailu- ja kuluttajaviraston kuluttajaneuvontaan. Vasatokan nostaessa kanteen tulee se tehdä EU:n alueella asuvan vuokraajan kotipaikan alioikeudessa.

Lisäksi

Vuokraajan tulee noudattaa Suomessa voimassa olevia liikennesääntöjä.

Vuokraaja vuokraa ja käyttää välinettä omalla vastuullaan ja hänen tulee huolehtia itse omista voimassaolevista vakuutuksistaan. Mikäli väline katoaa tai se varastetaan, vuokraaja on velvollinen korvaamaan Vasatokalle vastaavan.

Vasatokalla on oikeus purkaa tämä sopimus vuokra-ajan kuluessa, mikäli käy ilmi, että vuokraaja ei noudata vuokrasopimuksen vuokraehtoja.